stanford-oval/wikipedia huggingface dataset:
Batman Forever: The Arcade Game
Aiheesta muualla

Batman Forever MobyGamesissa (englanniksi)
Batman Forever Killer List of Videogamesissä (englanniksi)
Live Evil

Live Evil voi tarkoittaa ainakin seuraavia:
Live Evil, Miles Davisin albumi vuodelta 1971
Live Evil, Black Sabbathin livealbumi vuodelta 1982
Live Evil, Dead Moonin livealbumi vuodelta 1991.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Live Evil”, voi hakea sivunnimihaulla, laajalla sivunnimihaulla tai tekstihaulla.
Liège–Bastogne–Liège 2015

Liège–Bastogne–Liège 2015 oli järjestyksessään 101. maantiepyöräilyn Liège–Bastogne–Liège-kilpailu. Se käytiin 253 kilometrin reitillä Liègestä Bastognen ja Liègen kautta Ans'iin. Alejandro Valverde voitti kilpailun kukistettuaan loppukirissä Julian Alaphilippen ja Joaquim Rodríguezin.
Tulokset

Lähde: Pro Cycling Stats
|  | Ajaja | Maa | Joukkue | Aika |
| --- | --- | --- | --- | --- |
| 1 | Alejandro Valverde |  Espanja | Movistar Team | 6.14.20 |
| 2 | Julian Alaphilippe |  Ranska | Etixx-Quick Step | sama aika |
| 3 | Joaquim Rodríguez |  Espanja | Katjuša | sama aika |
| 4 | Rui Costa |  Portugali | Lampre-Merida | sama aika |
| 5 | Roman Kreuziger |  Tšekki | Team Tinkoff-Saxo | sama aika |
| 6 | Romain Bardet |  Ranska | Ag2r-La Mondiale | sama aika |
| 7 | Sergio Henao |  Kolumbia | Team Sky | sama aika |
| 8 | Domenico Pozzovivo |  Italia | Ag2r-La Mondiale | sama aika |
| 9 | Jakob Fuglsang |  Tanska | Astana Team | sama aika |
| 10 | Daniel Moreno |  Espanja | Katjuša | sama aika |
Osallistuneet joukkueet

Kilpailussa olivat mukana seuraavat 25 joukkuetta:
UCI Pro -joukkueet: Ag2r-La Mondiale, Astana Team, BMC Racing Team, Cannondale-Garmin, Etixx-Quick Step, FDJ, Giant-Alpecin, IAM Cycling, Katjuša, Lampre-Merida, Team LottoNL-Jumbo, Lotto Soudal, Movistar Team, Orica-GreenEDGE, Team Sky, Team Tinkoff-Saxo, Trek Factory Racing
UCI Continental Circuits -joukkueet: Bora-Argon 18, Cofidis,  Cult Energy Pro Cycling, Team Europcar, MTN Qhubeka, Team Roompot Oranje Peloton, Topsport Vlaanderen - Baloise, Wanty - Groupe Gobert
Live Extreme

Live Extreme voi tarkoittaa seuraavia asioita:
Live Extreme, Vol. 1, Racer X -yhtyeen ensimmäinen livealbumi vuodelta 1988
Live Extreme, Vol. 2, saman yhtyeen toinen livealbumi vuodelta 1992.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Live Extreme”, voi hakea sivunnimihaulla, laajalla sivunnimihaulla tai tekstihaulla.
Babatunde Wusu

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Babatunde Enitan Wusu
Syntymäaika: 18. huhtikuuta 1984 (ikä 40)
Syntymäpaikka: Lagos, Nigeria
Pelipaikka: hyökkääjä
Pituus: 180 cm
Lempinimi: Tunde
Seura
Seura: Jyväskylän Komeetat
Tehtävä: päävalmentaja
Junioriseurat
2001: KonnU
Seurat
| Vuodet | Seura | O | (M) |
| 2002 | Pallohait | 22 | (20) |
| 2003–2004 | TPS | 14 | (1) |
| 2004 | Ljungskile SK | 10 | (2) |
| 2005–2006 | MP | 38 | (16) |
| 2007–2008 | JJK | 51 | (38) |
| 2009–2010 | TPS | 43 | (13) |
| 2011–2013 | JJK | 59 | (28) |
| 2013 | Al-Khaleej SCC | 6 | (4) |
| 2014–2015 | FCV | 18 | (6) |
| 2015 | KTP | 9 | (2) |
| Yhteensä | Yhteensä | 270 | (130) |
Valmennusura
2020–: Jyväskylän Komeetat
 Seurajoukkueuran tilastot kattavat vain kansalliset sarjat.
Babatunde Enitan Wusu (s. 18. huhtikuuta 1984 Lagos, Nigeria) on nigerialais-suomalainen entinen jalkapalloilija, joka toimii nykyisin Miesten Kolmosessa pelaavan Jyväskylän Komeettojen päävalmentajana. Peliurallaan hän oli pelipaikaltaan hyökkääjä.
Ura

Wusu muutti Suomeen Konnevedelle vuonna 2001. Alkujaan hän ei tullut Suomeen pelaamaan jalkapalloa mutta osallistui paikallisen urheiluseuran jalkapalloharjoituksiin. Ura Konneveden Urheilijoissa jäi kuitenkin lyhyeksi, sillä kaudelle 2002 Kakkosessa pelanneen laukaalaisen Kanavan Pallohaiden valmentaja Marko Ikonen houkutteli Wusun seuraansa. Wusu voitti heti ensimmäisellä kaudellaan Kakkosen maalikuninkuuden 20 maalilla. Hänet palkittiin samana vuonna Keski-Suomen piirin parhaana miespelaajana.
Laukaasta hän siirtyi Turun Palloseuran Veikkausliigajoukkueeseen. Hän oli tätä ennen käynyt FC Lahden testissä. Hän ei onnistunut Turussa, ja vuonna 2004 hän siirtyi kesken kauden Ruotsiin Ljungskile SK:n riveihin. Siellä hän oli nostamassa seuraa Superettaniin. Hän pelasi kymmenen ottelua, joissa hän teki kaksi maalia. Kaudeksi 2005 hän palasi Suomeen ja Ykkösen Mikkelin Palloilijoihin. Mikkelissä hän pelasi kaksi kautta, joissa hän teki 16 maalia. Kaudeksi 2007 Wusu siirtyi JJK:iin.
JJK menestyi erinomaisesti ensimmäisellä kaudellaan Ykkösessä ja oli loppukesään asti kärkivauhdissa. Syksyllä loukkaantumisista kärsinyt joukkue päätti sarjakauden kolmannelle tilalle. Wusu auttoi joukkuetta 16 maalilla ja oli sarjan neljänneksi paras maalintekijä. Seuraava kausi olikin Wusun kannalta täysosuma; 2008 hän voitti Ykkösen maalikuninkuuden ja auttoi seuraansa nousemaan pääsarjaan ensimmäisenä keskisuomalaisena joukkueena. Kaudeksi 2009 hän palasi Turun Palloseuraan. 11. marraskuuta 2010 Wusu siirtyi takaisin JJK:hon kolmen vuoden mittaisella sopimuksella. Wusu siirtyi kesken kauden 2013 Yhdistyneiden arabiemiirikuntien Al Khaleej SCC-seuraan. Hyökkääjä palasi Suomeen vuoden 2014 kesällä tehtyään sopimuksen FC Vaajakosken kanssa.
Aiheesta muualla

Babatunde Wusu liittyi JJK-ryhmään
Profiili Ykkösen sivuilla (Arkistoitu – Internet Archive)
Wusu palaa viheriölle (Arkistoitu – Internet Archive)
Batman Begins (videopeli)

| Batman Begins |
| --- | --- |

Kehittäjä:  Eurocom Klear Games (mobiiliversio)
Julkaisija:  EA Games Warner Bros I.E
Jakelija:  Warner Bros. Interactive Entertainment
Säveltäjä:  Ian Livingstone
Pelimoottori:  EngineX
Julkaistu:  NA 14. kesäkuuta 2005EU 17. kesäkuuta 2005
Lajityyppi:  toimintaseikkailu, hiiviskely
Pelimuoto:  yksinpeli
Ikäluokitus:  PEGI: 16 PEGI: 12 (GBA-versio) ESRB: T  
Alusta:  Game Boy Advance, Nintendo GameCube, PlayStation 2, Xbox
Jakelumuoto:  DVD
Lisää peliartikkeleitaVideopelien teemasivulla
Infobox OK   : 
Batman Begins on Eurocomin kehittämä sekä EA Gamesin ja Warner Bros I.E:n julkaisema toimintaseikkailu- ja hiiviskelypeli. Peli julkaistiin vuonna 2005 päivää ennen Batman Begins -elokuvan ensi-iltaa. Peli seuraa elokuvan tavoin Batmanin syntymistä legendaksi, kun hän maailman kiertueensa päätteeksi palaa takaisin suojelemaan Gotham Citya.
Äänirooleissa

| 0 | 1 | 2 |
| --- | --- | --- |
|  Christian Bale  | … |  Batman (Bruce Wayne)   |
|  Michael Caine  | … |  Alfred Pennyworth   |
|  Liam Neeson  | … |  Henri Ducard   |
|  Katie Holmes  | … |  Rachel Dawes   |
|  Cillian Murphy  | … |  tri. Jonathan Crane / Linnunpelätin   |
|  Tom Wilkinson  | … |  Carmine Falcone   |
|  Ken Watanabe  | … |  Ra’s al Ghul   |
|  Mark Boone Junior  | … |  etsivä Flass   |
|  Tim Booth  | … |  Victor Zsasz   |
|  Morgan Freeman  | … |  Lucius Fox   |
|  Lucy Chambers  | … |  tri. Quinzelle   |
Aiheesta muualla

Batman Begins MobyGamesissa (englanniksi)
Batman Begins Internet Movie Databasessa (englanniksi)
Eurocom.co.uk (Arkistoitu – Internet Archive)
Voice Chasers (Arkistoitu – Internet Archive)
Berndtson

Berndtson, Berndtsson on seuraavien henkilöiden sukunimi:
Axel Edvard Berndtson (1858–1937), suomalainen toimittaja, kirjailija, kustantaja
Fredrik Berndtson (1820–1881), suomalainen toimittaja ja kirjailija
Gunnar Berndtson (1854–1895), suomalainen taidemaalari
Hans Berndtson (1893–1950), suomalainen ruotsin kielellä kirjoittanut runoilija
Maija Berndtson (s. 1947), suomalainen kirjastonjohtaja
Peter Berndtson (1956–2018), suomalainen televisiotoimittaja
Muita merkityksiä

Odgers Berndtson on ylemmän johdon suorahaun ja johtamisen konsultoinnin yritys
| --- | --- |
: Tällä täsmennyssivulla luetellaan henkilöitä, joilla on sama sukunimi.
Live Fast

| ”Live Fast” Alan Walker & ASAP Rocky |
| --- | --- | --- |

Singlen tiedot
 Julkaistu: 25. heinäkuuta 2019
 Tuottaja(t): Alan Walker, Jonas Aden, Mood Melodies, Paul Hers, Fredrik Borch Olsen (yht.), Gunnar Greve (vast.), Jakob Emtestam (vast.)
 Tyylilaji: downtempo
 Kesto: 03.45
 Levy-yhtiö: MER, Sony Music Entertainment
Alan Walkerin muut singlet
| ”On My Way” 2019 | ”Live Fast” 2019 | ”Play” 2019 |
ASAP Rockyn muut julkaisut
| ”Energy” 2019 | ”Live Fast” 2019 | ”Babushka Boi” 2019 |
Live Fast (tyylitelty muotoon Live Fast (PUBGM)) on norjalaisen DJ-tuottajan Alan Walkerin sekä yhdysvaltalaisräppärin ASAP Rockyn musiikkikappale, jolla esiintyy kreditoimattomana myös yhdysvaltalainen laulaja-lauluntekijä ja musiikkituottaja Kameron Alexander. Sen julkaisivat MER sekä Sony Music Entertainment digitaalisesti ladattavana singlenä 25. heinäkuuta 2019. Kappale toteutettiin videopelin PUBG mobiiliversion mainostamista varten. Kappaleen ovat sanoittaneet Anders Frøen, Alexander, Kevin Hogdahl, Rocky, Walker, Fredrik Borch Olsen, Jonas Engelschiøn Mjåset ja Pål Håkon Sundsbø. Kappaleen musiikkivideo julkaistiin singlen julkaisupäivänä ja sillä nähdään oikeita näyttelijöitä esittämässä PUBG Mobile-pelin teemoja, joista pääosa on synkässä ympäristössä käveleviä sotureita kuljetuksessa tai aseilla osoittelemassa autioissa paikoissa.
"Live Fast" oli kaupallisesti huono menestys, sen päästyä singlelistoille ainoastaan Norjassa ja Unkarissa. Kappale on esitetty livenä muun muassa PMCO 2019-tapahtumassa Berliinissä heinäkuussa 2019.
Käännös suomeksi
Luettelo Doubs’n kunnista

Tämä on luettelo Doubs’n departementin kunnista Ranskassa. Departementissa on 592 kuntaa.
(CAB) Communauté d’agglomération du Grand Besançon, luotu vuonna 2001.
(CAM) Communauté d’agglomération du Pays de Montbéliard, luotu vuonna 2000.
Liège–Bastogne–Liège 2014

Liège–Bastogne–Liège 2014 oli järjestyksessään sadas maantiepyöräilyn Liège–Bastogne–Liège-klassikko. Se käytiin 263 kilometrin reitillä Liègestä Bastognen kautta Ansiin 27. huhtikuuta 2014.
Simon Gerrans voitti kilpailun noustuaan loppuhetkillä voittoon ennen Alejandro Valverdea, Michał Kwiatkowskia ja Giampaolo Carusoa. Edellisvuoden voittaja Daniel Martin menetti mahdollisuutensa kaaduttuaan viimeisessä mutkassa.
Tulokset

Lähteet: Cyclingnews, UCI
|  | Ajaja | Maa | Joukkue | Aika |
| --- | --- | --- | --- | --- |
| 1 | Simon Gerrans |  Australia | Orica-Greenedge | 6.37.43 |
| 2 | Alejandro Valverde |  Espanja | Movistar Team | sama aika |
| 3 | Michał Kwiatkowski |  Puola | Omega Pharma-Quick Step | sama aika |
| 4 | Giampaolo Caruso |  Italia | Katjuša | sama aika |
| 5 | Domenico Pozzovivo |  Italia | Ag2r-La Mondiale | + 0.03 |
| 6 | Tom-Jelte Slagter |  Alankomaat | Garmin-Sharp | + 0.03 |
| 7 | Roman Kreuziger |  Tšekki | Team Tinkoff-Saxo | + 0.03 |
| 8 | Philippe Gilbert |  Belgia | BMC Racing Team | + 0.03 |
| 9 | Daniel Moreno |  Espanja | Katjuša | + 0.05 |
| 10 | Romain Bardet |  Ranska | Ag2r-La Mondiale | + 0.06 |
Osallistuneet joukkueet

Kilpailussa olivat mukana seuraavat 25 joukkuetta:
UCI Pro -joukkueet: Ag2r-La Mondiale, Astana Team, Belkin Pro Cycling Team, BMC Racing Team, Cannondale Pro Cycling Team, Team Europcar, FDJ.fr, Garmin-Sharp, Giant-Shimano, Katjuša, Lampre-Merida, Lotto-Belisol, Movistar Team, Omega Pharma-Quick Step, Orica-Greenedge,  Team Tinkoff-Saxo, Team Sky, Trek Factory Racing
UCI Continental Circuits -joukkueet: Cofidis, Colombia, IAM Cycling, MTN-Qhubeka, Team Net App-Endura, Topsport Vlaanderen - Baloise, Wanty - Groupe Gobert
Bomarzon puutarha

Orcus-hirviö
Bomarzon puutarha (Il Parco dei Mostri di Bomarzo) on veistospuisto Bomarzon kylässä, lähellä Viterbon kaupunkia. Erikoislaatuisen, hirviöpatsaita täynnä olevan puutarhan suunnitteli arkkitehti Pirro Ligorio vuonna 1552 ruhtinas Pier Francesco Orsinin tilauksesta. Orsini omisti sittemmin puutarhan edesmenneen vaimonsa Giulia Farnesen muistolle.
Orsinin palatsilta laskeutuvat kiviportaat ja polku alas metsään, jossa Bomarzon puutarha sijaitsee. Se on täynnä eriskummallisia hirviöiden ja sankarien patsaita. Tunnetuin veistoksista on Orcus (Orco), valtava hirviö, jonka kitaan voi astua ja istua sen kivestä veistetylle kielelle. Orsinia inspiroivat 1500-luvun ihanteiden mukaisesti antiikki, esoteria ja noituus, ja ne innoittivat puutarhan omalaatuisia veistoksia. Puistossa on myös Giulia Farnesen muistolle omistettu temppeli.
Batman elokuvissa

Batman on DC Comicsin sarjakuvissa esiintyvä kuvitteellinen supersankari, jonka on luonut Bob Kane. Batman on esiintynyt useissa elokuvissa sen synnystä lähtien. Hahmo esiintyi ensimmäisen kerran 1940-luvun sarjafilmeissä Batman ja Batman and Robin. Tämän jälkeen hahmo esiintyi vuoden 1966 elokuvassa Batman, joka oli sovitus 1960-luvun samannimisestä televisiosarjasta, jossa pääosia näyttelivät Adam West ja Burt Ward. 1980-luvun lopulla Warner Bros. alkoi tuottaa hahmoon perustuvia elokuvia alkaen vuoden 1989 elokuvasta Batman, jonka ohjasi Tim Burton ja jossa Batmania esitti Michael Keaton. Burton ja Keaton jatkoivat sen jatko-osassa Batman – paluu, joka sai ensi-iltansa vuonna 1992. Joel Schumacher ohjasi vuoden 1995 elokuvan Batman Forever, jossa Batmania esitti Val Kilmer, ja vuoden 1997 elokuvan Batman & Robin, jonka pääosassa oli George Clooney. Batman & Robin sai huonon vastaanoton, ja Batman-elokuvien tuotanto lopetettiin toistaiseksi.
Elokuvasarja käynnistettiin uudelleen vuonna 2005 Christopher Nolanin ohjaaman Batman Beginsin myötä. Elokuva sai kaksi jatko-osaa, Yön ritari vuonna 2008, ja Yön ritarin paluu vuonna 2012. Trilogiassa Batmania esitti Christian Bale. Seuraava Batmanin näyttelijä on Ben Affleck, joka näytteli vuonna 2016 elokuvassa Batman v Superman: Dawn of Justice. Se kuuluu DC Comicsin uuteen elokuvauniversumiin DC Extended Universeen, jossa Affleck uusi Batmanin roolin myös vuonna 2017 elokuvassa Justice League. Elokuva sai vuonna 2021 pidennetyn, ohjaajan version, joka julkaistiin nimellä Zack Snyder’s Justice League. Matt Reeves aloitti uuden trilogian tekemisen ja ensimmäinen elokuva The Batman julkaistiin vuonna 2022. Siinä Batmania näyttelee Robert Pattinson. Trilogian toinen osa, The Batman – Part II, saa ensi-iltansa lokakuussa 2025.
Varhaiset elokuvat ja sarjafilmit > Batman (1943) ja Batman and Robin (1949)

Batmanin hahmo esiintyi ensi kerran vuoden 1943 sarjafilmissä Batman, jonka pääosassa oli Lewis Wilson. 15-osaisessa sarjassa Batman kamppailee apurinsa Robinin (Douglas Croft) kanssa Dr. Tito Dakaa vastaan, jota näyttelee J. Carroll Naish. Vuonna 1949 ilmestyi toinen 15-osainen sarjafilmi Batman and Robin, jossa kaksikko taistelee Wizard-roistoa vastaan. Tässä sarjassa Batmania näyttelee Robert Lowery ja Robinia Johnny Duncan.
Varhaiset elokuvat ja sarjafilmit > Batman (1966)

Vuoden 1966 Batman on sovitus samannimisestä televisiosarjasta, jota esitettiin vuosina 1966–1968. Batmanin roolissa esiintyy Adam West ja Robinia näyttelee Burt Ward.
Tim Burton / Joel Schumacher > Batman (1989)

Warner Bros. palkkasi Tim Burtonin uuden elokuvasarjan ensimmäisen osan ohjaajaksi vuonna 1984. Batmanin rooliin kaavailtiin useita elokuvatähtiä ennen kuin Michael Keaton valittiin päärooliin. Jack Nicholson sai Jokerin roolin. Batman tuotettiin 35 miljoonan dollarin budjetilla, ja se tuotti lipputuloja yli 410 miljoonaa dollaria.
Tim Burton / Joel Schumacher > Batman – paluu (1992)

Burton ohjasi Batmanin jatko-osan ja Keaton jatkoi Batmanin roolissa. Kissanaista näytteli Michelle Pfeiffer ja Pingviiniä Danny DeVito. Elokuva tuotti vähemmän lipputuloja kuin edeltäjänsä, mutta sai silti hyvän vastaanoton kriitikoilta.
Tim Burton / Joel Schumacher > Batman Forever (1995)

Joel Schumacher ohjasi Batman Foreverin ja Val Kilmer esitti Batmania. Muita pääosia näyttelivät Tommy Lee Jones, Jim Carrey ja Nicole Kidman sekä Chris O’Donnell Robinina. Elokuva sai huonompi arvosteluja kuin edeltäjänsä, mutta tuotti 336 miljoonaa dollaria lipputuloja.
Tim Burton / Joel Schumacher > Batman & Robin (1997)

Joel Schumacher ohjasi Batman & Robinin ja George Clooney esitti Batmania ja Chris O’Donnell toisti roolinsa Robinina. Muita pääosia näyttelivät Arnold Schwarzenegger,
Uma Thurman ja Alicia Silverstone Lepakkotyttönä. Elokuvan saama huono julkisuus lopetti elokuvasarjan. Lipputuloja elokuva tuotti 238 miljoonaa dollaria.
Christopher Nolan

Christopher Nolan ohjasi kolme Batman-elokuvaa vuosina 2005–2012, joissa Christian Bale esitti Batmania.
Christopher Nolan > Batman Begins (2005)

Warner Bros. palkkasi Christopher Nolanin ja David S. Goyerin käsikirjoittamaan Batman Beginsin sen jälkeen kun Joss Whedonin ehdottama Batman-elokuva hylättiin vuonna 2002. He tähtäsivät synkempään ja realistisempaan sävyyn ihmisyyden ja realismin ollessa elokuvan pohjana. Christian Bale näytteli Batmania, Liam Neeson esitti Ra’s al Ghulia ja Cillian Murphy Linnunpelätintä. Katie Holmes esitti elokuvaan luotua Bruce Waynen mielitiettyä Rachel Dawesia. Michael Caine näytteli Alfredia ja Gary Oldman esitti Jim Gordonia.
Christopher Nolan > Yön ritari (2008)

Nolan palasi ohjaamaan ja toi veljensä Jonathanin mukaan käsikirjoittamaan trilogian toista osaa. Christian Bale jatkoi Batmanin roolissa, kun taas Katie Holmes korvattiin Maggie Gyllenhaalilla. Heath Ledger näytteli Jokeria ja Aaron Eckhart esitti Harvey Dentia.
Christopher Nolan > Yön ritarin paluu (2012)

Kolmas ja viimeinen Nolanin ohjaamista Batman-elokuvista keskittyi Batmanin taisteluun Tom Hardyn näyttelemää Banea vastaan. Anne Hathaway esittää Selina Kylea, Joseph Gordon-Levitt näyttelee John Blakea ja Marion Cotillard näyttelee Miranda Tatea.
DC Extended Universe > Batman v Superman: Dawn of Justice (2016)

Vuoden 2016 maaliskuussa ilmestyneessä Zack Snyderin ohjaamassa elokuvassa esiintyvät DC Comicsin sarjakuvahahmot Batman ja Teräsmies. Batmania elokuvassa näyttelee Ben Affleck.
Matt Reevesin elokuvat > The Batman (2022)

Lokakuussa 2014 julkistettiin, että uusi Batman-elokuva aiotaan julkaista vuosien 2016 ja 2020 välisenä aikana. Heinäkuussa 2015 paljastettiin, että Ben Affleck oli ollut pääosan lisäksi neuvotteluissa myös kyseisen elokuvan ohjaajaksi sekä toiseksi käsikirjoittajaksi Geoff Johnsin kanssa. Maaliskuussa 2016 toinen William Morris Endeavorin toimitusjohtajista, Patrick Whitesell, vahvisti Affleckin tehneen jo käsikirjoituksen Batman-sooloelokuvalle. Huhtikuussa Warner Bros. vahvisti Affleckin tulevan ohjaamaan elokuvan. Toukokuussa 2016 Jeremy Irons olevansa mukana ”The Batmanin toteuttamisessa”, Affleckin vahvistaessa, että elokuva lainaisi elementtejä sarjakuvista, mutta olisi pääosin ”alkuperäinen tarina”. Elokuussa 2016 Affleck julkaisi Twitterissä koekuvaa Slade Wilsonista / Deathstrokesta. Syyskuussa Johns paljasti Joe Manganiellon olevan valittu näyttelemään hahmoa. Joulukuussa 2016 Greg Silverman vahvisti, että elokuvan ensi-ilta tulee olemaan vuonna 2018. The Guardianin haastattelussa Affleck ilmoitti, ettei elokuvalla ole vielä hyväksyttyä käsikirjoitusta, ja että hän ohjaa elokuvan vain jos tuntee elokuvan olevan hieno. Tammikuussa 2017 Affleck ilmoitti, ettei ohjaa elokuvaa, jotta voisi keskittyä pääroolin esittämiseen. Hän kuitenkin jatkaa yhä käsikirjoittajana, tuottajana ja pääosan esittäjän. Lisäksi Chris Terrio teki elokuvalle uuden käsikirjoituksen. Helmikuussa 2017 vahvistettiin, että elokuvan nimi on The Batman ja että Matt Reeves ohjaisi elokuvan. Kesäkuussa Reeves kertoi elokuvan keskittyvän hahmon etsiväpuoleen Hitchcock-vaikutteisella noir-tyylillä, joka korostaa Batmanin mieltä ja sydäntä tarinankerrontatekniikoissa. Heinäkuussa Reeves vahvisti, että käsikirjoitus tullaan kirjoittamaan uudelleen, jotta se sopisi hänen tyyliinsä ja visioonsa elokuvasta.
Elokuussa 2018 Reeves oli paikalla Television Critics Associationin paneelissa ja paljasti yksityiskohtia elokuvasta. Hän vahvisti The Batmanin olevan alkuperäinen noir-tyylinen tarina ilman alkuperätarinaa. Hän paljasti myös käsikirjoituksen olevan melkein valmis ja että elokuva sijoittuu DC Extended Universeen. Affleck on yhä yksi elokuvan tuottajista, mutta ei palaa nimikkohahmon rooliin. Toukokuussa Robert Pattinson oli vahvin ehdokas nuoren Batmanin näyttelijäksi ja kuun lopussa hänet valittiin virallisesti rooliin. The Batmanin ensi-ilta oli 4. maaliskuuta 2022. Jatko-osa The Batman – Part II:n on tarkoitus saada ensi-iltansa lokakuussa 2025.
Bernardo Fernandes da Silva

| Henkilötiedot |
| --- | --- | --- |
Koko nimi: Bernardo Fernandes da Silva
Syntymäaika: 20. huhtikuuta 1965 (ikä 59)
Syntymäpaikka: São Paulo, Brasilia
Kansalaisuus:  Brasilia
Pelipaikka: Keskikenttäpelaaja
Pituus: 187 cm
Seurat
| Vuodet | Seura | O (M) |
| 1985 1986-1991 1991 1992 1992 1992 1993-1994 1995-1996 1995 1997 | Marília São Paulo Bayern München Internacional Santos América Vasco da Gama Corinthians →Cerezo Osaka Atlético Paranaense |  |
Maajoukkue
| 1989 | Brasilia | 5 (0) |
Bernardo Fernandes da Silva (s. 20. huhtikuuta 1965 São Paulo) on brasilialainen entinen jalkapalloilija.
Jalkapallomaajoukkue

Bernardo debytoi Brasilian maajoukkueessa 1989. Hän on pelannut viisi maaottelua.
Bomarsundin linnanseurakunta

| Bomarsundin linnanseurakunta |
| --- | --- |
Suuntautuminen:  Luterilaisuus
Kirkkokunta:  Suomen evankelis-luterilainen kirkko
Perustettu:  1842
Lakkautettu:  1854
Saarnaaja:  1842–1851 Henrik Johan Hjorth 1851–1854 Karl Gustaf Lindström
Infobox OKNimi-testi OK: 
Bomarsundin linnanseurakunta eli Skarpansin linnanseurakunta oli 1842–1854 Ahvenanmaan Skarpansissa toiminut seurakunta. Venäjä alkoi rakentaa Sundin seurakunnan alueelle 1832 linnoitettua sotilasleiriä. Bomarsundin linnoituksen evankelis-luterilaisia sotilaita ja heidän perheitään varten palkattiin oma saarnaaja 9. huhtikuuta 1842 annetulla keisarillisen majesteetin käskykirjeellä. Seurakunta sai oman väliaikaisen kirkon 1844, kun erääseen linnoituksen holvaukseen sisustettiin jumalanpalvelustila. Englantilaiset ja ranskalaiset sotalaivat tuhosivat linnoituksen Krimin sodassa 1854. Rauhanteossa Venäjä suostui luopumaan linnan korjaamisesta, minkä yhtenä seurauksena oli väliaikaisen seurakunnan lakkauttaminen.
Seurakunnan saarnaajana toimi 1842–1851 Henrik Johan Hjorth ja 1851–1854 Karl Gustaf Lindström. Lindström työskenteli aluksi virkaa toimittavana saarnaajana ja 1854 hänen virkansa lakkautettiin. Vuonna 1847 seurakunnassa oli virkaa toimittavana saarnaajana ylimääräinen pappi, jonka nimi oli Johan Josef Fogelberg.